ddrg/super_eurlex huggingface dataset:
A Tanács határozata

(1998. november 26.)

a tranzittal kapcsolatos viták rendezésére szolgáló egyeztető eljárás lefolytatására vonatkozó, az Energia Charta Konferencia által elfogadandó szabályokkal kapcsolatban az Európai Közösség által képviselendő álláspontról

(1999/37/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a 98/181/EK, ESZAK, Euratom tanácsi és bizottsági határozat [1] 3. cikkének (2) bekezdésére,

tekintettel a Bizottság kezdeményezésére,

mivel az Energia Charta Egyezményt az Európai Közösségek és azok tagállamai 1994. december 17-én aláírták;

mivel az Európai Közösségek és azok tagállamainak többsége 1997. december 16-án letétbe helyezte az Energia Charta Egyezményt jóváhagyó vagy megerősítő okiratot a letéteményesnél, a Portugál Köztársaság kormányánál;

mivel a többi tagállam hamarosan megerősíti az Energia Charta Egyezményt;

mivel az Energia Charta Egyezmény 1998. április 16-án lépett hatályba;

mivel az Energia Charta Egyezmény 7. cikke úgy rendelkezik, hogy minden Szerződő Fél megteszi az ahhoz szükséges intézkedéseket, hogy megkönnyítse az energetikai anyagok és termékek tranzitját a tranzit szabadságának elvével összhangban, és kü lönbségtétel nélkül az energetikai anyagok és termékek származása, rendeltetési helye vagy tulajdonjoga tekintetében, vagy az ilyen különbségtétel alapján történő árképzést érintő megkülönböztetéstől mentesen, és indokolatlan késedelem, korlátozások vagy terhek kivetése nélkül;

mivel az említett cikk olyan rendelkezéseket is tartalmaz, amelyeket a tranzittal összefüggő bármilyen kérdésről folyó vitára alkalmazni kell;

mivel az Energia Charta Egyezmény 7. cikke úgy rendelkezik, hogy a Charta Konferenciának irányadó rendelkezéseket kell elfogadnia az egyeztető eljárás lefolytatásáról és az egyeztetők díjazásáról;

mivel az 1998. április 23-24-én tartott Charta Konferencia megvitatta a tranzittal kapcsolatos viták rendezésére szolgáló egyeztető eljárás lefolytatására vonatkozó szabálytervezetet; mivel a Charta Konferencián megállapodás született arról, hogy e szabálytervezetnek a formális jóváhagyásáig útmutatásként kell szolgálnia;

mivel az 1998. december 3-4-én tartandó Charta Konferenciának ezt az időközben véglegesített szabályzattervezetet formálisan jóvá kellene hagynia;

mivel a Közösségnek ezt a szabályzattervezetet a Charta Konferencián jóvá kellene hagynia,

A KÖVETKEZŐKÉPPEN HATÁROZOTT:

Egyetlen cikk

A tranzittal kapcsolatos viták rendezésére szolgáló egyeztető eljárás lefolytatására vonatkozó, a mellékletben ismertetett szabályokat a Charta Konferencián [2] a Közösség nevében a Tanács jóváhagyja.

Kelt Brüsszelben, 1998. november 26-án.

a Tanács részéről

az elnök

M. Bartenstein

[1] HL L 69., 1998.3.9., 1. o.

[2] Ezeket a szabályokat a Charta Konferencia 1998. december 3-án formálisan jóváhagyta.

--------------------------------------------------
Hivatalos Lap C 026 , 30/01/1999 o. 0021 - 0021



A Tanács határozata (1998. december 3.) az Europol-egyezmény mellékletében szereplő "emberkereskedelem" bűncselekményforma meghatározásának kiegészítéséről (1999/C 26/05) AZ EURÓPAI UNIÓ TANÁCSA, tekintettel az Európai Unióról szóló szerződés K.3 cikkén alapuló, az Európai Rendőrségi Hivatal létrehozásáról szóló egyezmény (Europol-egyezmény) [1] 43. cikkének (3) bekezdésére, emlékeztetve a Tanácsban az Europol-egyezmény mellékletében szereplő "emberkereskedelem" bűncselekményforma meghatározásának kiegészítéséről 1997. december 4-én született megállapodásra, azt követően, hogy az ügyet az Europol igazgatótanácsával megvitatta, A KÖVETKEZŐKÉPPEN HATÁROZOTT: 1. cikk Az Europol-egyezmény mellékletében szereplő "emberkereskedelem" bűncselekményforma meghatározása kiegészül, és a következőképpen hangzik: - ""emberkereskedelem": valamely személy tényleges és jogellenes alávetése más személyek akaratának erőszak, fenyegetés vagy megtévesztés alkalmazásával vagy függőségi viszony kihasználásával, különösen az alábbi céllal: prostituáltak kizsákmányolása, kiskorúak kizsákmányolása, kiskorúakkal szembeni nemi erőszak vagy elhagyott gyermekekkel folytatott kereskedelem. Ezekbe a kizsákmányolási formákba beletartozik a gyermekpornográfiai anyagok előállítása, értékesítése és terjesztése is;" 2. cikk Ez a határozat 1999. január 1-jén lép hatályba. Kelt Brüsszelben, 1998. december 3. a Tanács részéről az elnök K. Schlögl [1] HL C 316., 1995.11.27., 1. o. --------------------------------------------------
A Bizottság határozata

(1998. december 11.)

az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Azerbajdzsán Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről

(az értesítés a C(1998) 4008. számú dokumentummal történt)

(EGT vonatkozású szöveg)

(1999/101/ESZAK, Euratom)

AZ EURÓPAI KÖZÖSSÉGEK BIZOTTSÁGA

tekintettel az Európai Szén- és Acélközösséget létrehozó szerződésre, és különösen annak 95. cikke (1) bekezdésére,

tekintettel az Európai Atomenergia-közösséget létrehozó szerződésre, és különösen annak 101. cikke második albekezdésére,

mivel az 1996. április 22-én Luxembourgban aláírt partnerségi és együttműködési megállapodás hatálybalépéséig célszerű jóváhagyni az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Azerbajdzsán Köztársaság között a kereskedelemről és a kereskedelemmel kapcsolatos ügyekről szóló, 1997. október 8-án Brüsszelben aláírt ideiglenes megállapodást;

mivel az ideiglenes megállapodás megkötése szükséges a Közösségnek az Európai Szén- és Acélközösséget létrehozó szerződés 2. és 3. cikkében meghatározott céljai eléréséhez, és mivel a szerződés nem tartalmaz előírást minden, e határozat által szabályozott esetre;

a tanácsadó bizottsággal folytatott konzultációt követően, és a Tanács 1998. október 13-án megadott hozzájárulásával,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Azerbajdzsán Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodást, valamint a jegyzőkönyvet és a nyilatkozatokat az Európai Szén- és Acélközösség és az Európai Atomenergia-közösség nevében jóváhagyják.

E szövegeket csatolták e határozathoz [1].

2. cikk

Az ideiglenes megállapodás 32. cikkében előírt értesítést az Európai Szén- és Acélközösség és az Európai Atomenergia-közösség nevében a Bizottság elnöke küldi meg.

Kelt Brüsszelben, 1998. december 11-én.

a Bizottság részéről

Hans Van Den Broek

a Bizottság tagja

[1] HL L 285., 1998.10.22., 2. o. és a továbbiak.

--------------------------------------------------
A Tanács határozata

(1998. június 22.)

az Európai Közösség és az Amerikai Egyesült Államok közötti kölcsönös elismerésről szóló megállapodás megkötéséről

(1999/78/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával és (3) bekezdésének első albekezdésével, valamint 228. cikkének (4) bekezdésével,

tekintettel a Bizottság javaslatára,

mivel az Európai Közösség és az Amerikai Egyesült Államok közötti kölcsönös elismerésről szóló, 1998. május 18-án Londonban aláírt megállapodást elfogadták, és azt jóvá kell hagyni;

mivel a megállapodással létrehozott vegyes bizottságot megbízták a végrehajtással kapcsolatos egyes feladatok elvégzésével, és különösen a csatolt ágazati mellékletek egyes szempontjainak módosítására vonatkozó hatáskörrel;

mivel létre kell hozni a megállapodás helyes működéséhez szükséges megfelelő belső eljárásokat, és mivel a Bizottságot fel kell hatalmazni arra, hogy elvégezze a megállapodás bizonyos technikai módosításait, valamint meghozzon bizonyos döntéseket a végrehajtásával kapcsolatban,

A KÖVETKEZŐKÉPPEN HATÁROZOTT:

1. cikk

Az Európai Közösség és az Amerikai Egyesült Államok közötti kölcsönös elismerésről szóló megállapodást mellékleteivel együtt a Közösség nevében a Tanács jóváhagyja.

A megállapodás szövegét és a mellékleteit csatolták e határozathoz.

2. cikk

A megállapodás 21. cikkének (1) bekezdésében előírt levelet a Közösség nevében a Tanács elnöke továbbítja [1].

3. cikk

(1) A Tanács által kijelölt különbizottság támogatásával a Közösséget a Bizottság képviseli a megállapodás 14. cikkében előírt vegyes bizottságban és az ágazati mellékletekben meghatározott közös ágazati bizottságokban. E különbizottsággal folytatott konzultációt követően a Bizottság eljár a megállapodás 10. cikkének b) pontjában, 12., 13. cikkében és 14. cikkének (2) bekezdésében, valamint az ágazati mellékletek megfelelő rendelkezéseiben említett kinevezések, értesítések, információcserék és az ellenőrzés iránti kérelmek ügyében.

(2) A vegyes bizottság vagy adott esetben a közös ágazati bizottságok által hozott határozatokkal kapcsolatban a Közösség álláspontját az ágazati mellékletek (a megállapodás 14. cikke (4) bekezdésének b) pontja, 7., 8., és 9. cikke, valamint az ágazati mellékletek megfelelő rendelkezései) módosításai tekintetében, valamint a megállapodás 7. cikkének d) pontja szerinti megfelelőség ellenőrzésének tekintetében a Bizottság határozza meg az e cikk (1) bekezdésében említett különbizottsággal folytatott konzultációt követően.

(3) Minden más esetben a Közösség álláspontját a vegyes bizottságban és a közös ágazati bizottságokban a Tanács a Bizottság javaslata alapján minősített többséggel határozza meg. Ugyanilyen eljárást kell alkalmazni a Közösségnek a megállapodás16. és 21. cikke keretében hozott határozataira.

Kelt Luxembourgban, 1998. június 22-én.

a Tanács részéről

az elnök

J. Battle

[1] A megállapodás hatálybalépésének napját az Európai Közösségek Hivatalos Lapjában hirdetik ki.

--------------------------------------------------
A Tanács határozata

(1998. december 3.)

az Europolnak egyes bűncselekményekkel való foglalkozással történő megbízásáról, amelyeket ténylegesen vagy feltehetőleg olyan terrorista cselekményekkel összefüggésben követtek el, amelyek az élet, testi épség, személyes szabadság vagy vagyon ellen irányulnak

(1999/C 26/06)

AZ EURÓPAI UNIÓ TANÁCSA,

tekintettel az Európai Unióról szóló szerződés K.3 cikkén alapuló, az Európai Rendőrségi Hivatal létrehozásáról szóló egyezményre (Europol-egyezmény) [1], és különösen annak 2. cikke (2) bekezdésére,

tekintettel a Tanácsban 1998. március 19-én, illetve május 28-29-én született egyetértésre azt az alapelvet illetően, hogy az Europolt tevékenységének megkezdését követően megbízzák a ténylegesen vagy feltehetőleg terrorista cselekményekkel összefüggésben elkövetett, élet, testi épség, személyes szabadság és vagyon elleni bűncselekményekkel való foglalkozásra,

tekintettel a terrorizmus elleni előkészítő csoport munkájára, azt követően, hogy az Europol igazgatótanácsa az ügyet megvizsgálta, és annak tudatában, hogy az Europol költségvetésére és létszámára gyakorolt kihatásai miatt külön határozatra van szükség,

A KÖVETKEZŐKÉPPEN HATÁROZOTT:

1. cikk

Az Europol tevékenységének az Europol-egyezmény 45. cikke (4) bekezdése szerinti megkezdésének időpontjától kezdődően felhatalmazást kap arra, hogy foglalkozzék az olyan élet, testi épség, személyes szabadság és vagyon elleni bűncselekményekkel, amelyeket terrorista cselekményekkel összefüggésben követtek el vagy követhetnek el.

2. cikk

Ez a határozat 1999. január 1-jén lép hatályba.

Kelt Brüsszelben, 1998. december 3-án.

a Tanács részéről

az elnök

K. Schlögl

[1] HL C 316., 1995.11.27., 1. o.

--------------------------------------------------
Hivatalos Lap L 045 , 19/02/1999 o. 0054 - 0054



A Bizottság határozata (1999. február 10.) az idősekkel foglalkozó összekötő csoportról szóló 91/544/EGK határozat módosításáról (az értesítés a C(1999) 211. számú dokumentummal történt) (1999/141/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, mivel a közösségi szintű fejlemények fényében szükséges a 93/417/EGK határozattal [1] módosított, 91/544/EGK bizottsági határozattal [2] létrehozott csoport tagjai számának felülvizsgálata; mivel ezzel egyidejűleg az ügyvitel hatékonysága érdekében csökkenteni kell az elnöknek és a csoport tagjainak hivatali idejét, A KÖVETKEZŐKÉPPEN HATÁROZOTT: Egyetlen cikk A 91/544/EGK határozat a következőképpen módosul: 1. a 3. cikk (2) bekezdésében a "25 főből" kifejezés helyébe a "24 főből" kifejezés lép; 2. A 4. cikk (3) bekezdése a következőképpen módosul: a) az "5 hely" kifejezés helyébe minden esetben a "4 hely" kifejezés lép; b) a szöveg a következő francia bekezdéssel egészül ki: "– EIU – Európai Idősek Uniója: 4 hely"; 3. az 5. cikk (1) bekezdésében a "18 hónap" kifejezés helyébe a "12 hónap" kifejezés lép; 4. a 7. cikk (1) bekezdésében a "18 hónap" kifejezés helyébe a "12 hónap" kifejezés lép; 5. a melléklet a következő francia bekezdéssel egészül ki: "– EIU – Európai Idősek Uniója". Kelt Brüsszelben, 1999. február 10-én. a Bizottság részéről Pádraig Flynn a Bizottság tagja [1] HL L 187., 1993.7.29., 60. o. [2] HL L 296., 1991.10.26., 42. o. --------------------------------------------------
A Tanács határozata

(1998. december 21.)

a Rasszizmus és Idegengyűlölet Európai Megfigyelőközpontjának létrehozásáról szóló, 1997. június 2-i 1035/97/EK tanácsi rendelet 7. cikke (3) bekezdésének megfelelően a Megfigyelőközpont és az Európa Tanács közötti szoros együttműködés megteremtése céljából az Európai Közösség és az Európa Tanács közötti megállapodás megkötéséről

(1999/132/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az 1035/97/EK tanácsi rendeletre [1], és különösen annak 7. cikke (3) bekezdésére, összefüggésben az EK-Szerződés 228. cikke (2) bekezdésének második mondatával, valamint (3) bekezdésének első albekezdésével,

tekintettel a Bizottság javaslatára [2],

tekintettel az Európai Parlament véleményére [3],

mivel jóvá kell hagyni az Európai Közösség és az Európa Tanács közötti megállapodást a Rasszizmus és Idegengyűlölet Európai Megfigyelőközpontjának létrehozásáról szóló, 1997. június 2-i 1035/97/EK tanácsi rendelet 7. cikke (3) bekezdésének megfelelően a Megfigyelőközpont és az Európa Tanács közötti szoros együttműködés megteremtéséről,

ELFOGADTA EZT A HATÁROZATOT:

1. cikk

Az 1035/97/EK tanácsi rendelet 7. cikkének (3) bekezdésében előírt, az Európai Közösség és az Európa Tanács közötti megállapodást Európai Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt [4].

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1998. december 21-én.

a Tanács részéről

az elnök

M. Bartenstein

[1] HL L 151., 1997.6.15., 1. o.

[2] HL C 171., 1998.6.5., 10. o.

[3] HL C 359., 1998.11.23.

[4] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1999. január 25.)

az egyrészről az Európai Közösség és tagállamai, másrészről a Chilei Köztársaság között létrejött, a politikai és gazdasági társulás előkészítéséről szóló együttműködési keretmegállapodás megkötéséről

(1999/127/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. és 130y. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére,

mivel a Szerződés 130u. cikke rendelkezik arról, hogy a Közösségnek a fejlesztési együttműködést szolgáló politikájával elő kell mozdítania a fejlődő országok fenntartható gazdasági és szociális fejlődését, ezen országok zavartalan és fokozatos világgazdasági integrációját és a szegénység leküzdését;

mivel az egyrészről az Európai Közösség és tagállamai, valamint másrészről a Chilei Köztársaság között létrejött, a politikai és gazdasági társulás előkészítéséről szóló együttműködési keretmegállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség és tagállamai, valamint másrészről a Chilei Köztársaság között létrejött, a politikai és gazdasági társulás előkészítéséről szóló együttműködési keretmegállapodást az Európai Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 34. cikkében megállapított feltételeknek megfelelően a Tanács elnöke látja el a megállapodás 33. cikkében említett vegyes tanács elnöki tisztségét és a Közösség képviseletét ebben a tanácsban. A Bizottság képviselője – a testületek eljárási szabályzatának megfelelően – látja el a megállapodás 35. cikkében említett együttműködési vegyes bizottság elnöki tisztségét, valamint a megállapodás 37. cikkében említett, kereskedelemmel foglalkozó vegyes albizottság elnöki tisztségét, illetve a Közösség képviseletét ezekben a testületekben.

3. cikk

A megállapodás 42. cikkében előírt értesítést az Európai Közösség nevében a Tanács elnöke küldi meg.

4. cikk

Ezt a határozatot az Európai Közösségek Hivatalos Lapjában közzé kell tenni.

Kelt Brüsszelben, 1999. január 25-én.

a Tanács részéről

az elnök

J. Fischer

--------------------------------------------------
A Bizottság határozata

(1999. február 23.)

1996. október 28-i 2232/96/EK európai parlamenti és tanácsi rendelet alkalmazásában az élelmiszerekben, illetve azok felületén használt aromaanyagok nyilvántartásának elfogadásáról

(az értesítés a C(1999) 399. számú dokumentummal történt)

(EGT vonatkozású szöveg)

(1999/217/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az élelmiszerekben, illetve azok felületén használt vagy felhasználásra szánt aromaanyagokra vonatkozó közösségi eljárás megállapításáról szóló, 1996. október 28-i 2232/96/EK európai parlamenti és tanácsi rendeletre [1] és különösen annak 3. cikke (2) bekezdésére,

mivel a 2232/96/EK rendelet 3. cikke (1) bekezdésének végrehajtásaként a tagállamok az említett rendelet hatálybalépésétől számított egy éven belül értesítik a Bizottságot a területükön forgalomba hozott élelmiszerekben, illetve azok felületén felhasználásra elfogadott aromaanyagok listájáról;

mivel az említett rendelet 3. cikkének (2) bekezdése végrehajtásaként azon bejelentett aromaanyagokat, amelyeknek egy tagállamban történő jogszerű felhasználását a többi tagállam is köteles elismerni, nyilvántartásba kell foglalni, amelyet a rendelet 7. cikkében leírt eljárással összhangban kell létrehozni;

mivel elismerik, hogy bizonyos tagállamokban egyes aromaanyagok felhasználása jelenleg korlátozott vagy tilos;

mivel elismerik, hogy az e határozat elfogadása idején hatályban levő korlátozásokat vagy tilalmakat az anyag értékelésének befejezéséig továbbra is alkalmazni lehet;

mivel bármely esetben, ha egy tagállam úgy véli, hogy egy nyilvántartásba vett aromaanyag veszélyt jelenthet a közegészségügyre, hivatkozhat a 2232/96/EK rendelet 3. cikkének (3) bekezdésében által meghatározott védzáradékra;

mivel a nyilvántartás az említett rendelet 4. cikkében meghatározott értékelési program alapját képezi, amelyet a nyilvántartás elfogadását követő tíz hónapon belül el kell fogadni;

mivel az e határozatban meghatározott intézkedések összhangban vannak az Élelmiszerügyi Állandó Bizottság véleményével,

ELFOGADTA EZT A HATÁROZATOT:

1. cikk

Az e határozathoz mellékelt aromaanyagok nyilvántartását elfogadják.

2. cikk

Ennek a határozatnak a tagállamok a címzettjei.

Kelt Brüsszelben, 1999. február 23-án.

a Bizottság részéről

Martin Bangemann

a Bizottság tagja

[1] HL L 299., 1996.11.23., 1. o.

--------------------------------------------------

Melléklet

Lásd a Bizottság 2002/113/EK rendelete (HL 49/1.).

--------------------------------------------------
A Tanács határozata

(1999. február 22.)

az Európai Gazdasági Közösség és a Costa Rica Köztársaság, a Salvadori Köztársaság, a Guatemalai Köztársaság, a Hondurasi Köztársaság, a Nicaraguai Köztársaság, valamint a Panamai Köztársaság között létrejött együttműködési keretmegállapodás megkötéséről

(1999/194/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával, és (3) bekezdésének első albekezdésével,

tekintettel a Bizottság javaslatára, [1]

tekintettel az Európai Parlament véleményére [2],

mivel a külső gazdasági kapcsolatok terén kitűzött közösségi célok megvalósítása érdekében a Közösségnek jóvá kell hagynia a Costa Ricai Köztársasággal, a Salvadori Köztársasággal, a Guatemalai Köztársasággal, a Hondurasi Köztársasággal, a Nicaraguai Köztársasággal és a Panamai Köztársasággal megkötött együttműködési keretmegállapodást,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Costa Ricai Köztársaság, a Salvadori Köztársaság, a Guatemalai Köztársaság, a Hondurasi Köztársaság, a Nicaraguai Köztársaság, valamint a Panamai Köztársaság közötti együttműködési keretmegállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 37. cikkében előírt értesítést a Tanács elnöke küldi meg.

3. cikk

A megállapodás 33. cikkével felállított vegyes bizottságban a Közösséget – a tagállamok képviselőinek támogatásával – az Európai Közösségek Bizottsága képviseli.

4. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Luxembourgban, 1999. február 22-én.

a Tanács részéről

az elnök

H.-F. von Ploetz

[1] HL C 77., 1993.3.18., 30. o.

[2] HL C 255., 1993.9.20., 167. o.

--------------------------------------------------